b'\n_START_ARTICLE_\nFrelsesunionen\n_START_PARAGRAPH_\nFrelsesunionen (russisk \xd0\xa1\xd0\xbe\xd1\x8e\xd0\xb7 \xd1\x81\xd0\xbf\xd0\xb0\xd1\x81\xd0\xb5\xd0\xbd\xd0\xb8\xd1\x8f, fra 1817 Selskapet for de sanne og trofaste s\xc3\xb8nner av Fedrelandet, russisk: \xd0\x9e\xd0\xb1\xd1\x89\xd0\xb5\xd1\x81\xd1\x82\xd0\xb2\xd0\xbe \xd0\xb8\xd1\x81\xd1\x82\xd0\xb8\xd0\xbd\xd0\xbd\xd1\x8b\xd1\x85 \xd0\xb8 \xd0\xb2\xd0\xb5\xd1\x80\xd0\xbd\xd1\x8b\xd1\x85 \xd1\x81\xd1\x8b\xd0\xbd\xd0\xbe\xd0\xb2 \xd0\x9e\xd1\x82\xd0\xb5\xd1\x87\xd0\xb5\xd1\x81\xd1\x82\xd0\xb2\xd0\xb0) (1816\xe2\x80\x931817), var den f\xc3\xb8rste hemmelige dekabristorganisasjonen i Russland. _NEWLINE_Den ble stiftet 9. februar 1816 i St. Petersburg og besto hovedsakelig av offiserer fra den keiserlige garden, totalt omkring 30 personer som hadde deltatt i krigen mot Napoleon i 1812 og i milit\xc3\xa6raksjonene de kommende to \xc3\xa5rene._NEWLINE_Foreningens vedtekter ble skrevet av Pavel Ivanovitj Pestel (1793\xe2\x80\x931826), og var influert av tidligere frimurerselskap. Vitnem\xc3\xa5let fra Sergej Trubetskoj fremhevet at medlemmene i hovedsak var opptatt av\xc2\xa0:\xc2\xabn\xc3\xb8dvendigheten av \xc3\xa5 v\xc3\xa6re til nytte for staten, \xc3\xa5 fremme alt som var nyttig, om ikke v\xc3\xa6re medvirkende, men i det minste gjennom \xc3\xa5 uttrykke sin st\xc3\xb8tte, \xc3\xa5 bekjempe maktmisbruk gjennom offentlig omtale maktmisbruk fra embetsmenn, samt \xc3\xa5 s\xc3\xa6rlig streve mot \xc3\xa5 knytte seg til nye ogn p\xc3\xa5litelige medlemmer etter \xc3\xa5 f\xc3\xb8rst av unders\xc3\xb8kt deres hensikter og vurderinger, eller til og med sette disse p\xc3\xa5 pr\xc3\xb8ve\xc2\xbb._NEWLINE_Medlemmene planla milit\xc3\xa6rkupp i forbindelse med skifte av monarker, og ville innf\xc3\xb8re konstitusjonelt monarki og avskaffe livegenskapet. _NEWLINE_Intern uenighet f\xc3\xb8rte til at selskapet ble oppl\xc3\xb8st h\xc3\xb8sten 1817, mens i 1818 ble Frelsesunionen omskapt til Fremskrittsunionen som var et st\xc3\xb8rre hemmelig selskap som telte over 200 medlemmer._NEWLINE_Bevegelsen var delt i en nordlig og s\xc3\xb8rlig gren. Den nordlige delen som hadde sin base i St. Petersburg, hadde s\xc3\xa6rlig fokus p\xc3\xa5 \xc3\xb8nsket om et konstitusjonelt monarki etter modell av Storbritannia, mens den s\xc3\xb8rlige delen, med base i den lille garnisonsbyen Tulsjyn i Ukraina, var mer radikale og \xc3\xb8nsket \xc3\xa5 avskaffe monarkiet, innf\xc3\xb8re republikk og gjennomf\xc3\xb8re en landreform. _NEWLINE_I ledelsen i den nordlige delen var offiserer i den keiserlige garden, blant dem Nikita Muravjov, prins Sergej Petrovitsj Trubetskoj og prins Jevgenij Obolenskij.'